**ARENDAL SOROPTIMISTKLUBB**

INTERNE RETNINGSLINJER

*Utkast revidering 26. februar 2018 / revidert 1. mars 2018*

**1. GENERELLE BESTEMMELSER**

1.1. Interne retningslinjer kommer i tillegg til Lover og Vedtekter for Unionen.

1.2. Interne retningslinjer kan endres ved behov, enten på årsmøtet eller på møtet før eller etter sommerfesten.

**2. MEDLEMMER**

2.1*.* Nye medlemmer

Klubben skal til en hver tid ha fokus på å rekruttere nye medlemmer. Videre skal klubben tilstrebe åpenhet og fleksibilitet og skal særlig vektlegge det sosiale felleskapet på klubbmøtene og ellers.

Klubbens målsetting er at hvert yrke og/eller næring skal være representert ved et aktivt medlem. Videre skal man tilstrebe en aldersmessig spredning blant klubbens medlemmer. Tilflyttende medlemmer som overføres fra andre klubber tas som utgangspunkt opp fortløpende.

Rekruttering av nye medlemmer kan skje enten etter anbefaling fra ett av klubbens aktive medlemmer, eller ved en direkte henvendelse via klubbens hjemmeside.

Før eventuelle nye medlemmer tas opp som reflektanter skal vedkommendes navn gjøres kjent for klubbens aktive medlemmer, som kan komme med merknader til styret innen en nærmere fastsatt frist. Styret skal deretter ta stilling til søknaden utfra yrkesmessig bakgrunn, eventuelle tilbakemeldinger fra klubbens aktive medlemmer samt klubbens sammensetning for øvrig.

Ved rekrutering skal styret også ha fokus på å ivareta aktive medlemmer. Ved eventuelle innsigelser fra aktive medlemmer, er det likevel kun tungtveiende grunner som kan føre til at styret kan avslå en søknad om medlemskap.

Opptak av nye medlemmer skal fortrinnsvis skje på årsmøtet, sommerfesten eller nyttårsfesten.

Dersom et potensielt nytt medlem ønsker å delta på et klubbmøte som gjest, er det mulig. Vedkommende må da melde sitt ønske til styret, som må varsle klubbens aktive medlemmer via innkallingen til klubbmøte. (Mal for fremgangsmåte behandling av søknader nye medlemmer ligger på websiden)

2.1. Fremmøte

Unionsvedtektenes krav om møteplikt (jfr. Art. X,4) bør overholdes. Ved for høyt fravær må presidenten ta dette opp direkte med medlemmet.

2.2. Yrkesforedrag

Yrkesforedrag skal avholdes en gang om året. Fortrinnsvis på årsmøtet i februar.

Foredragets varighet bør ikke overstige 20 minutter. Programkomiteen er

ansvarlig for å følge opp dette.

2.3 Permisjoner

Permisjoner kan innvilges (jfr. Art. X,4). Klubben ønsker en fleksibel ordning

med hensyn til permisjoner. Permisjon innvilges for 1 år av gangen. Dersom

medlemmet ønsker det kan det innvilges permisjon for ½ år.

Medlemmer i permisjon må betale full kontingent til Unionen og Soroptima.

Møteplan, møteinnkallinger og referat fra klubbmøtene sendes medlemmer i

permisjon.

Medlemmer i permisjon skal oppfordres til å komme på jule- og sommermøtene.

2.4 Kontingent

Medlemskontingent omfatter Unionskontingenten, Soroptima og klubbkontingent.

Klubbkontingenten fastsettes av årsmøtet (jfr. Art. VI). Medlemmer i permisjon

betaler kontingent, jf. punkt 2.3.

2.5. Utmelding

Medlemmer som ønsker å melde seg ut av klubben bør gjøre dette før 3. mai.

Medlemmer som melder seg ut etter denne dato må betale kontingent til Unionen

og Soroptima for det påfølgende soroptimist året.

**3. VALG**

3.1. Valgkomiteen

Valgkomiteen består av 3 medlemmer som velges av årsmøtet. Valgperioden er 2

år. Den avgående president går automatisk inn som medlem etter at hennes

funksjonstid er ute. De 2 øvrige medlemmene velges i mellom-år.

3.2. Valgkomiteens arbeid

Styret gir innen 15. november hvert år beskjed om hvem som står på valg.

Valgkomiteen innhenter forslag til kandidater og sender sin innstilling til styret

innen 15. januar.

3.3. Styret

Styret består av president, visepresident, sekretær, kasserer, 1.styremedlem og 2

suppleanter/varamedlemmer. Presidenten velges separat for 2 år, uavhengig av

tidligere periode i styret. For øvrig konstituere styret seg selv. Det tilstrebes at

sittende visepresident velges til president. Styremedlemmer velges for 2 år og kan

ikke gjenvelges til samme verv. Det gjøres unntak for kasserer som kan

gjenvelges 1. gang. Det velges henholdsvis 2 og 3 medlemmer til styret annet

hvert år. Ved eventuell oppstått skjevhet i antall kan 1 medlem velges for 1 år.

Lovens, og disse retningslinjers intensjon, er størst mulig grad av rullering av

tillitsverv, slik at flest mulig medlemmer skal delta i klubbens arbeid og ledelse.

3.4. Representanter til Unionen

Klubben skal ha 2 representanter til Unionen. Representantene velges fra styret.

Den ene representanten bør være presidenten.

3.5. Revisorer

Årsmøtet velger 2 revisorer. Funksjonstiden er 2 år med adgang til gjenvalg.

3.6 Klubbmøter

 Alle medlemmer skal være tildelt en gruppe. Navn føres opp i årshjulet (programmet). Gjennomføring av møter skjer i henhold til programområdene. Gruppene har en leder som er ansvarlig for å samle gruppen og gjennomføre møtet etter intensjon. Gruppen skal informere sekretær om agenda, møtested etc. Gruppen skal gjennomføre en enkel servering etter avtalt budsjett. Det er anledning til å kjøpe vin. Vinlotteri. (Mal for klubbmøte ligger på websiden.)

**4. FINANSER – FOND M.M.**

4.1. Støttetiltak

Midlene fra årsmøtets vinlotteri skal i sin helhet gå til Utdanningsfondet. For

øvrig skal det til enhver tid sittende styret i samråd med klubbens øvrige

medlemmer avgjøre hvilke prosjekter klubben eventuelt skal støtte.

4.2. Reisetilskudd

Dersom presidenten ønsker å delta på chartring av en ny klubb eller andre

arrangementer kan det gis tilskudd til reise, opphold samt gave til klubben

som besøkes. Hvor stor andel av utgiftene som eventuelt skal dekkes

avgjøres av kasserer og sekretær. Presidenten må søke om slikt tilskudd på

forhånd. Det er imidlertid ønskelig at presidenten deltar på slike

arrangementer, og tilskudd skal gis dersom klubbens økonomi tillater det.

Medlemmer som ønsker å delta på Distriktsmøte skal få reisetilskudd fra

klubben. Det skal settes av kr 1.000,- pr år til slikt formål. Hvor mye hvert

enkelt medlem får i reisetilskudd vil avhenge av antall deltakere.

4.3. ”Kontoen”

Styret v/kasserer skal informere årsmøtet om hvor mye som er innestående på

konto ved regnskapsårets slutt, samt den disponering av midler som har vært i

forrige soroptimist år. Det til enhver tid sittende styret disponerer kontoen.

4.4 Regnskap/Budsjett

Årsregnskapet pr 30.09 gjennomgås ferdig revidert på november-møtet.

Budsjettet fremlegges på årsmøtet.